CELEX: 32005R2023
Language: sl
Date: 2005-12-12 00:00:00
Title: Uredba Komisije (ES) št. 2023/2005 z dne  12. decembra 2005  o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

13.12.2005   
            
            
               SL
            
            
               Uradni list Evropske unije
            
            
               L 326/8
            
         
      UREDBA KOMISIJE (ES) št. 2023/2005
   z dne 12. decembra 2005
   o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1), in zlasti člena 27(4) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 3199/93 (2) določa, da je treba denaturante, ki se v posamezni državi članici uporabljajo za popolno denaturacijo alkohola v skladu s členom 27(1)(a) Direktive 92/83/EGS opisati v Prilogi k navedeni uredbi.
            
         
               (2)
            
            
               V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, pod pogojem, da so bile takšne zahteve pravilno sporočene in sprejete v skladu s pogoji, določenimi v odstavkih 3 in 4 navedenega člena, oprostiti trošarin.
            
         
               (3)
            
            
               Latvija je sporočila nekaj sprememb v zvezi s postopkom denaturacije številka 2, odobrenih z Uredbo Komisije (ES) št. 3199/93.
            
         
               (4)
            
            
               Komisija je druge države članice z navedenim sporočilom seznanila 25. marca 2005.
            
         
               (5)
            
            
               Na sporočene zahteve niso bili prejeti ugovori.
            
         
               (6)
            
            
               Uredbo (ES) št. 3199/93 je treba zato ustrezno spremeniti.
            
         
               (7)
            
            
               Ukrepi, ki jih predvideva ta uredba, so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   Besedilo v odstavku, ki zadeva Latvijo, v Prilogi k Uredbi št. 3199/93 se nadomesti z naslednjim:
   
      „Latvija
      Minimalna količina na 100 litrov žgane alkoholne pijače:
      
                  1.
               
               
                  mešanica naslednjih snovi:
                  
                              —
                           
                           
                              9 litrov izopropilalkohola,
                           
                        
                              —
                           
                           
                              1 liter acetona,
                           
                        
                              —
                           
                           
                              metilen modro ali timol modro ali kristalno vijolično 0,4 grama;
                           
                        
            
                  2.
               
               
                  mešanica naslednjih snovi:
                  
                              —
                           
                           
                              2 litra metiletilketona,
                           
                        
                              —
                           
                           
                              3 litri metilizobutilketona;
                           
                        
            
                  3.
               
               
                  mešanica naslednjih snovi:
                  
                              —
                           
                           
                              3 litri acetona ali izopropilalkohola,
                           
                        
                              —
                           
                           
                              2 grama denatonium benzoata;
                           
                        
            
                  4.
               
               
                  10 litrov etil acetata.
               
            Minimalna količina na 100 litrov dehidriranega etilnega alkohola (ki vsebuje največ 0,5 % vode):
      
                  1.
               
               
                  bencin ali petrolej: najmanj 5 litrov in največ 7 litrov.“
               
            
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. decembra 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 316, 31.10.1992, str. 21. Direktiva, kakor je bila spremenjena z Aktom o pristopu iz leta 2003.
   
      (2)  UL L 288, 23.11.1993, str. 12. Uredba, kakor je bila nazadnje spremenjena z Uredbo (ES) št. 1309/2005 (UL L 208, 11.8.2005, str. 12).